Diari Oficial de la Generalitat Valenciana


Sumari del DOGV 8644, del 27-09-2019 (2019/9094)

RESOLUCIÓ de 20 de setembre de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8644

Data del DOGV
:   27-09-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9094


Data del document
:   20-09-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 20 de setembre de 2019, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'infància i adolescència per als anys 2019 i 2020. [2019/9094]  
  
Antecedents de fet  
I. Per mitjà de la Resolució de 6 d'agost de 2019, de la Vicepresidència i Conselleria d'Igualtat i Polítiques Inclusives (DOGV 8609, 08.08.2019), s'obri un nou termini de la convocatòria dels acords d'acció concertada en matèria de serveis socials en el sector d'infància i adolescència per a l'any 2019 i 2020, regulada en la Resolució de 28 de desembre de 2018, que té com a objecte específic concertar, d'acord amb les disponibilitats pressupostàries existents, quaranta places d'acolliment residencial amb programes de projecte migratori a la província d'Alacant, per un període de quatre mesos de duració.  
  
II. Es presenta una única sol·licitud a nom de la Fundació Antonio Moreno, la qual compleix els requisits que estableixen l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 5 de l'annex I de la Resolució de 28 de desembre de 2018, per a optar i accedir al règim d'acció concertada.  
III. Una vegada formalitzats els actes d'instrucció corresponents, la comissió d'avaluació, prevista en les bases reguladores per a examinar i valorar les sol·licituds presentades, designada per la Resolució de 21 de març de 2019, eleva la proposta de resolució següent de conformitat amb el barem establit en l'article 10 de l'annex I de la Resolució de 28 de desembre de 2018.  
IV. La comissió d'avaluació, d'acord amb les necessitats socials que cal atendre, determina que el termini de vigència del present concert s'iniciarà el 20 de setembre de 2019.  
V. Hi ha crèdit adequat i suficient per a l'adopció del present acord, a càrrec del programa pressupostari 313.30, Infància i adolescència, capítol IV, codi S5234000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2019, per un import de 700.340,80 euros.  
  
Fonaments de dret  
  
Primer  
En l'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, s'estableix l'acció concertada com a forma de provisió de les prestacions del sistema públic de serveis socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, l'accés i el control dels quals siguen de la seua competència, i s'ajustarà al procediment i als requisits que preveu aquesta llei i la normativa sectorial que siga aplicable.  
  
Segon  
El Decret 181/2017, de 17 de novembre (DOGV 8197, 23.12.2017), del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix les bases reguladores per al desenvolupament de l'acció concertada per a prestació de serveis socials.  
  
  
Tercer  
La Resolució de 28 de desembre de 2018, de la Vicepresidència i Conselleria d'Igualtat i Polítiques Inclusives, convoca els acords d'acció concertada en matèria de serveis socials en el sector d'infància i adolescència per als anys 2019 i 2020. En l'annex I, article 32.2.b, s'estableix que si, durant el termini de vigència de la convocatòria, hi ha crèdit suficient i adequat per a això i les necessitats del servei ho justifiquen, es podrà obrir un nou termini de presentació per a atendre necessitats sobrevingudes.  
  
Quart  
La Resolució de 6 d'agost de 2019, de la Vicepresidència i Conselleria d'Igualtat i Polítiques Inclusives, obri un nou termini de la convocatòria dels acords d'acció concertada, d'acord amb les disponibilitats pressupostàries existents, les necessitats d'atenció social, la població que actualment està sent atesa i l'exigència d'atendre necessitats sobrevingudes.  
  
Cinqué  
La Resolució de 28 de desembre de 2018, annex I, article 13, estableix que la persona titular de la Direcció General d'Infància i Adolescència té la competència, per delegació, per a resoldre sobre la concessió o denegació de concerts socials.  
  
Sisé  
La justificació de la prestació del servei i el pagament del cost del concert social es realitzarà en els termes establits en els articles 21 i 22 de l'annex I de la Resolució de 28 de desembre de 2018, respectivament.  
  
Seté  
La Resolució de 6 d'agost de 2019 estableix, en l'apartat primer, els serveis que cal concertar i es determinen en quaranta places d'acolliment residencial amb places de programa migratori a la província d'Alacant.  
  
I per tot això, d'acord amb el que disposa l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada del servei de centre d'acolliment residencial amb quaranta places de programes de projecte migratori a la província d'Alacant amb l'entitat Fundació Antonio Moreno, CIF L55593919, per un import de 700.340,80 euros per a l'anualitat de 2019.  
  
Segon  
L'aprovació de la concessió del concert social per un import total de 700.340,80 euros s'efectua a càrrec del crèdit consignat en el programa pressupostari 313.30, Infància i adolescència, capítol IV, aplicació pressupostària S5234.  
  
Tercer  
La concertació del servei i places aprovats per aquesta resolució està subjecta a la subscripció del document administratiu de formalització de concert social, d'acord amb el que estableix l'article 18 de l'annex I de la Resolució de 28 de desembre de 2018.  
A aquest efecte, es requereix l'entitat Fundació Antonio Moreno perquè aporte en un termini de deu dies la documentació següent:  
a) La fitxa d'alta de domiciliació bancària, segons el model establit, en format electrònic i signada digitalment. No serà necessari si ja està en la Direcció General d'Infància i Adolescència; en aquest cas serà suficient indicar les dades bancàries.  
b) L'últim rebut de pagament de la prima d'assegurança que cobrisca la responsabilitat civil, així com les contingències derivades per invalidesa i defunció en cas d'accident de les persones usuàries.  
  
Quart  
El concert social que se subscriga tindrà una duració que s'iniciarà l'1 d'octubre de 2019 i finalitzarà el dia 31 de desembre de 2019, sense perjudici de la possible pròrroga.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes comptador des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 20 de setembre de 2019.- La vicepresidenta del Consell i consellera d'Igualtat i Polítiques Inclusives, p. d. la directora general d'Infància i Adolescència: Rosa Josefa Molero Mañes.